 Tan kale waa inaan Ilaahay cid kale lala caabudin wuxuu mudan yahayna la siinin, oo ciddii saas yeeshaa lagu tuuri Jahannamo isagoo la dagaalay oo la fogeeyey, Eebbana uma doorin gaalada wiilal isna malaaigta gabdho kama yeelan waa hadal gaf ah oo wayn oo gaaladu dhahaan, Quraankana Eebbe wax badan buu ku caddeeyey kuna soo celceliyey Xaqa in dadku wacdoomo, daalimiintase waxaan carar ahayn uma siyaadin, Eebbana waa kali, hadday ilaahyo kale la jiraan siday gaaladu sheegi waxay isku dayi lahaayeen inay awoodda Eebbe oo kale yeeshaan, ama haddii kale Eebbaha Xaqa ah caabudaan iyana, Eebbana waa ka-nazahan yahay oo ka sarreeyaa waxay sheegi, waxaaba u-tasbiixsada toddobada samo iyo dhulka iyo waxa ku sugan, wax kastana wuxuu u-tasbiixsadaa kuna mahdiyaa Eebbe mase la kasayo tasbiixdooda, Eebbana waa dulsame dambi-dhaafa, la-yaabna ma leh in wax walba Eebbe weyneeyo xusana illeen isagaa awood leh oo ahaysiiyey. 